Document ID: 31976R1513

ΚΑΝΟΝΙΣΜΟΣ (ΕΟΚ) αριθ. 1513/76 ΤΟΥ ΣΥΜΒΟΥΛΙΟΥ της 24ης Ιουνίου 1976 περί εισαγωγής πιτύρων, βητών και άλλων υπολειμμάτων του κοσκινίσματος, της αλέσεως ή άλλων επεξεργασιών των σπόρων ορισμένων σιτηρών καταγωγής Τυνησίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 43 και 113,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και της Δημοκρατίας της Τυνησίας ως και η προσωρινή συμφωνία(2), που έχει σκοπό να επιτρέψει την εκ των προτέρων εφαρμογή ορισμένων διατάξεων της συμφωνίας συνεργασίας, υπεγράφησαν την 25η Απριλίου 1976-
ότι το άρθρο 22 της συμφωνίας συνεργασίας και το άρθρο 15 της προσωρινής συμφωνίας προβλέπουν ότι, εφ' όσον η Τυνησία εφαρμόσει ειδικό φόρο κατά την εξαγωγή των πιτύρων, αλεσμάτων και άλλων υπολειμμάτων του κοσκινίσματος, της αλέσεως ή άλλων επεξεργασιών των σπόρων σιτηρών εκτός από εκείνα του αραβοσίτου και της ορύζης, της διακρίσεως 23.02 Α II του Κοινού Δασμολογίου, το μεταβλητό στοιχείο της εισφοράς κατά την εισαγωγή πρέπει να μειωθεί κατά ποσό ίσο με το 60% του μέσου όρου των μεταβλητών στοιχείων των εισφορών που εφαρμόζονται στο εν λόγω προϊόν κατά τη διάρκεια των τριών μηνών που προηγούνται του μηνός κατά τον οποίο το ποσό αυτό έχει καθορισθεί και ότι το σταθερό στοιχείο δεν πρέπει να εισπραχθεί-
ότι ο ειδικός αυτός φόρος κατά την εξαγωγή πρέπει να επιβάλλεται επί της τιμής των προϊόντων που εισάγονται στην Κοινότητα-
ότι, με σκοπό την εξασφάλιση της σωστής εφαρμογής των συμφωνιών αυτών, πρέπει να υιοθετηθούν μέτρα δυνάμει των οποίων ο εισαγωγεύς θα υποχρεούται κατά την εισαγωγή των πιτύρων, των βητών και άλλων υπολειμμάτων, να παράσχει την απόδειξη ότι ο ειδικός φόρος κατά την εξαγωγή έχει εισπραχθεί από την Τυνησία-
ότι, σύμφωνα ιδίως με τη συμφωνία υπό μορφή ανταλλαγής επιστολών σχετικά με το άρθρο 22 της συμφωνίας συνεργασίας και το άρθρο 15 της προσωρινής συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Τυνησίας περί της εισαγωγής στην Κοινότητα πιτύρων και βητών καταγωγής Τυνησίας (3), πρέπει να προβλεφθούν λεπτομέρειες εφαρμογής για τις συμφωνίες αυτές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κινητό στοιχείο της εισφοράς που επιβάλλεται κατά την εισαγωγή στην Κοινότητα πιτύρων, βητών και άλλων υπολειμμάτων του κοσκινίσματος, της αλέσεως ή άλλων επεξεργασιών των σπόρων σιτηρών, εκτός από τους σπόρους αραβοσίτου και ορύζης, της διακρίσεως 23.02 Α II του Κοινού Δασμολογίου, καταγωγής Τυνησίας, είναι η εισφορά που υπολογίζεται σύμφωνα με το άρθρο 2 του κανονισμού (ΕΟΚ) αριθ. 2744/75 του Συμβουλίου της 29ης Οκτωβρίου 1975 περί του καθεστώτος εισαγωγής και εξαγωγής των μεταποιημένων προϊόντων με βάση τα σιτηρά και την όρυζα(4), μειωμένη κατά ποσό ίσο με το 60% του μέσου όρου των κινητών στοιχείων των εισφορών που εφαρμόζονται στο εν λόγω προϊόν κατά τη διάρκεια των τριών μηνών που προηγούνται του μηνός κατά τον οποίο το ποσό αυτό έχει καθορισθεί.
Άρθρο 2
Το άρθρο 1 εφαρμόζεται σε όλες τις εισαγωγές για τις οποίες ο εισαγωγεύς δύναται να παράσχει την απόδειξη ότι ο ειδικός φόρος κατά την εξαγωγή έχει εισπραχθεί από την Τυνησία σύμφωνα με το άρθρο 22 της συμφωνίας συνεργασίας ή το άρθρο 15 της προσωρινής συμφωνίας.
Άρθρο 3
Οι λεπτομέρειες εφαρμογής του παρόντος κανονισμού ιδίως σχετικά με τον καθορισμό του ποσού του οποίου η εισφορά πρέπει να μειωθεί, καθορίζονται κατά τη διαδικασία που προβλέπεται στο άρθρο 26 του κανονισμού (ΕΟΚ) αριθ. 359/67.
Άρθρο 4
Δεν εισπράττεται κανένα σταθερό στοιχείο της εισφοράς που εφαρμόζεται κατά τις εισαγωγές στην Κοινότητα πιτύρων, βητών και άλλων υπολειμμάτων του κοσκινίσματος, της αλέσεως ή άλλων επεξεργασιών των σιτηρών, εκτός από τους σπόρους αραβοσίτου και ορύζης, της διακρίσεως 23.02 Α ΙΙ του Κοινού Δασμολογίου, καταγωγής Τυνησίας.
Άρθρο 5
Ο παρών κανονισμός αρχίζει να ισχύει την ημέρα της ενάρξεως ισχύος της συμφωνίας υπό μορφή ανταλλαγής επιστολών σχετικά με το άρθρο 22 της συμφωνίας συνεργασίας και του άρθρου 15 της προσωρινής συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Τυνησίας περί εισαγωγής στην Κοινότητα πιτύρων και βητών καταγωγής Τυνησίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 24 Ιουνίου 1976.

Labels: 2
17
3
18
15